Песните на Иванка ИвановаПесните на Иванка Иванова

Песните на Иванка ИвановаИванка Иванова Питрек978-3-8442-4863-0

Иванка Иванова Питрек

Артистично име - Иванка Иванова

Песните

на

Иванка Иванова

Втора част

народни песни

от Пазарджишко

44 песни от репертоара на певицата

с ноти и текст

Описание за книгата

44 песни от репертоара на певицата с ноти и текст класифицирани по вид и с обяснения на чуждиците, непознатите и диалектните думи.

Песните са записани в различни радиостанции и компакт дискове.

Някои от тях са с линкове, където можете да чуете оригиналното им звучене

44 songs from the repertoire of the singer with notes and lyrics classified type and explanations of foreign words, unfamiliar words and dialect.

The songs are recorded in various radio stations and CDs.

Some of them have links where you can hear their original sound.

44 Lieder aus dem Repertoire der Sängerin mit Noten und Text, diese sind nach Genres klassifiziert. Fremdwörter und Dialekte werden hier erklärt. Die Lieder sind Aufgenommen in verschiedenen Radiostationen und CDs.

Еinige von ihnen haben Links, wo Sie ihren Original Sound hören können.

ПРЕДГОВОР

Автор на електронната книга “Песните на Иванка Иванова”– втора част, е пазарджишката народна певица Иванка Иванова Питрек. През юли 2012 г. професионалната певица публикува друга своя електронна книга – “Фолклорно посвещение”,

http://youtu.be/kQBpUAfiHCM

която беше първо усилие на авторката да запознае любителите на българската народна песен с техниката на дишане и пеене на народни песни, с особеностите на българските фолклорни области, носии, инструменти… със специфичните български тактове и ритми.

Последва електронната книга “Песните на Иванка Иванова – първа част“, която излезе в началото на февруари 2013 г.

http://www.epubli.de/shop/buch/%D0%9F%D0%B5%D1%81%D0%BD%D0%B8%D1%82%D0%B5-%D0%BD%D0%B0-%D0%98%D0%B2%D0%B0%D0%BD%D0%BA%D0%B0--%D0%98%D0%B2%D0%B0%D0%BD%D0%BE%D0%B2%D0%B0Pesnite-na-Ivanka-Ivanova-Ivanka-Ivanova-Pietrek-9783844241716/24585

В този свой труд певицата представи 44 народни песни с ноти и текст, които тя изпълнява и е включила в три компактдиска, продукция на АСМ New Jersey – САЩ, продаващи се онлаин:

http://www.acmrecords.com/artists-n.php?cmd=view&artist_name=Ivanka%20Ivanova.

Тук, в книгата “Песните на Иванка Иванова”– втора част, тя е нотирала и текстувала други 44 народни песни от репертоара си с Пазарджишки народни песни, записани в различни радиостанции, телевизии и компакт дискове, класифицирани по вид и с обяснения за чуждици. Включените народни песни са няколко вида: битови, исторически- битови, любовни, трудови – жътварски и хайдушки.

Наслаждавайте им се и очаквайте продължение – „Песните на Иванка Иванова – трета част“!

Битови народни песни

Би що би лято

Би що би лято минало се е,

минало се е

Сега ми иде драгата есен

драгата есен

Драга е драга на малки моми

на малки моми

А на невести яко мразена

яко мразена

Че ще ги вдигат свекърви рано

свекърви рано

Па ще им плачат мъжки дечица

мъжки дечица.

Непознати думи

драга – мила, скъпа

яко – силно

мразена – омразна, не обичана

би - беше

Борят се Гюро и Геро

Борят се Гюро и Геро

два брата, два побратима

на връх на Стара планина

при сиво стадо голямо.

Гюро на Геро думаше:

“Геро ле побратиме ле,

я доста сме се борили

нещо ще кахър да стане!”

Дорде са това думале,

думале, не издумале

влажко се ножче отплесна

убоде Геро в сърцето

Геро на Гюро думаше:

“Я иди Гюро да кажеш

на мойта Ката сестричка,

ала я хитром излъжи!

Я хайде Като, я хайде

че ти се братец заженил

на връх на Стара планина

селото му е морава!

Невяста му е могила

черни му орли сватове

черни му гарги девере

кюрек му кумец побащим!”

http://www.nuttymp3.com/mp3/3481884

Непознати думи

морава

мн. морави, ж. Място, покрито с млада зелена трева; поляна.

могила

мн. могили, ж. Неголямо земно възвишение, естествено или изкуствено. Надгробна могила.
Братска могила. Общ гроб на загинали едновременно.

сват

сватът, свата, мн. сватове, м. Разг. 1. Бащата на зет или снаха по отношение на родителите на син или дъщеря. 2. Роднина на зетя или на снахата по отношение на другите роднини. От сватовете на сватбата ще дойдат петдесет души. 3. Разг. Близък на ерген, който отива у момата да уговаря женитба или сватба; сватовник. Ставам му сват. 4. Близък на мома или на ерген, който урежда да се свържат.

девер

мн. девери, м. Брат на съпруга по отношение на съпругата.

Кюрек- права лопата

кумéц

мн. кумци, м. Венчаният по отношение на своя кум, на кумата и семейството им. Кумецът ще дойде на гости.

побáщим

мн. побащими, м. Разг. Лице, което замества бащата

в сватбените обреди.

Бяла Донка по двор ходи

Бяла Донка по двор ходи Доне ле

по двор ходи, бял кон води либе ле

С лява ръка коня води Доне ле

с дясна ръка китки вие либе ле

Та увила девет китки Доне ле

десетата продумала либе ле:

„Като ма виеш. kато ма кичиш Доне ле

не давай ма на момите либе ле

Че момите мъдро ходят Доне ле

мъдро ходят лудо носят либе ле

че ма носят вес ден Доне Доне ле

вес ден Донe на хорото либе ле

Вечер дойдат от хорото Доне ле

захвърлят ма под водника либе ле.

Най ма давай на момците Доне ле

че момците лудо ходят либе ле

Че момците лудо ходят Доне ле

лудо ходят, мъдро носят либе ле

че ма носят

вес ден Доне Доне ле

вес ден Донe на хорото либе ле

Вечер дойдат от хорото Доне ле

потопят ма в златна чаша либе ле

потопят ма в златна чаша Доне ле

и ма качат на полица либе ле.

http://www.4shared.com/mp3/8pUISlg6/01_-_Ivanka_Ivanova_-_Bjala_Do.html

http://www.nuttymp3.com/download/album/bjala-donka-po-dwor-hodi

Непознати думи

Полица

Прикрепена към стената или към рамка плоска хоризонтална дъска за поставяне на различни предмети; рафт. Хлябът е на полицата.

вес ден - цял ден

Имал Пейо

Имал Пейо, имал Пейо,

имал Пейо две хиляди овце

Нямал Пейо, нямал Пейо

нямал Пейо гега да ги пасе.

Имал Пейо, имал Пейо,

имал Пейо овца вещерица

Девет оки, девет оки,

девет оки звънец е носила.

Девет оки, девет оки,

девет оки звънец е носила

Девет годин, девет годин,

девет годин агне не оягни.

http://vbox7.com/play:4e66f847

http://www.youtube.com/watch?v=VGORqPDOx5U

Непознати думи

гега

мн. геги, ж. Диал. Дълга овчарска тояга с кука в единия край.

Вещерица - вещица

Кукувицата кукува

Кукувицата кукува

на две вейки люлякови

на третата страторова

като кука, дoри дума.

Марковата стара майка,

тя на пиле проговаря:

„Сиво пиле кукувиче

стига кука, стига вика!

Стига кука, стига вика,

че ми будиш сина Марко!”

Кукувиче отговаря:

„Ой та тебе старa майко!

Аз не кукам, аз не викам

да ти будя сина Марко

ами кукам ами викам

да събудя два овчаря.

Да събудя два овчаря.

два овчаря седенкаря

нощеска са седенквали,

дорде петлите пропели.

Па легнали, позаспали

и стадото им премина

през две бърда, през три реки

през четири вити лъки!”

Непознати думи

вейки – вейка – клонче на дърво

седенкаря - хора, който ходят на седянка

седянка

мн. седенки, ж. Истор. Вечерно събиране на момци и моми в миналото, на което се работи и се избират бъдещите съпруги.

Стратул - Стратор – е Амарантис /Амарантус/ - лятно цвете с пурпурночервено увиснало съцветие – вид щир

бърдо

мн. бърда, ср. Диал. Възвишение с полегати склонове; рид.

лъкá

мн. лъки, ж. Разг. Ниско място край река. Широка лъка.

Малка мома двори мела

Малка мома двори мела

та измела криво перо

та измела криво перо

криво перо пауново

Измела го, вземала го

затъкна го в лява страна

затъкна го в лява страна

в лява страна, в руса коса.

Па вземала два медника

два медника от водника

та си за вода отиде

на хайдушкото кладенче.

Там завари лудо младо,

лудо младо, луд гидия

вземало й криво перо,

хвърлило го в кладенчето.

Била мома виковита,

виковита гласовита.

Тя извика колко може:

“Ой Ви вази девет братя!

Пътищата засечете

и полето затрънете

та хванете лудо младо

лудо младо, луд гидия!”

http://www.track4.de/agentur/bands/17535

с оркестър Шел Зик Браз Бенд

песен 2

На тази страница се гласува дали Ви харесват песните. Ако не Ви харества с1, а ако Ви харесва 5 .Можете безплатно да си свалите всички песни

Непознати думи

затъкна – затъквам – затъкваш, несв. и затъкна, св.; какво.

Втъквам, забождам. Затъкна цветето в ревера си.

мн. медници, (два) медника, м. Котел, изработен от мед (бакър).

(същ.) меден съд, бакър, казан

Водник

Кът за съхранение на вода в старата българска къща. Може да бъде отделно самостоятелно помещение от къщата, дъска, на която се слагат съдовете (котли, менци, стомни) или дъска с клинове, на които те се окачат.

Мама Цвета мори проговаря

Мама Цвета мори проговаря

“Стани Цвето, стани щерко

стани Цвето мори, стани щерко!

Та помети мори дворовете

Дворовете, одаите

дворовете мори, одаите!

Че ще дойдат мори терзиите

терзиите, майсторите

терзиите мори майсторите

Да ти кроят мори бяла рокля

бяла рокля, ален елек

бяла рокля мори ален елек!”

Кроили ги мори на Великден

ушили ги на Илинден

ушили ги мори на Илинден.

Облякла ги мори мома Цвета

па отишла на хорото

па отишла мори на хорото.

Па отишла мори на хорото

хванала се на челото

хванала се мори на челото.

Всички Цвета мори погледнали

годените, женените

годените мори женените.

Годените мори оставиха

оставиха годеници

оставиха мори годеници.

Женените мори напуснаха

напуснаха невестите

все заради мори мома Цвета.

http://www.youtube.com/watch?feature=player_detailpage&v=qkFB1eRbusQ

Непознати думи

терзùя

мн. терзии, м.

1. Остар. Шивач. (същ.) абаджия, шивач

одая

мн. одаи, ж. Остар. Стая.

ален червен

хванала се на челото – хванала се най-напред на хорото

Мори мама Яна ситно плете

Мори мама Яна, мама Яна

тънко, ситно плете

тънко, ситно плете

Мори хем й плете, хем й плете

хем си Яна учи хем си Яна учи

“Мори кога идеш, кога идеш

дъщерьо ле Яно

дъщерьо ле Яно

Мори кога идеш, кога идеш

на свекрови двори

на свекрови двори!

Мори да се кланяш, да се кланяш

дъщерьо ле Яно

дъщерьо ле Яно

Мори да се кланяш, да се кланяш

ниско до земята

ниско до земята!

Мори да харижат, да харижат

свекър и свекърва

свекър и свекърва

Мори да харижат, да харижат

къща и дворове, всичкото имане!”

Непознати думи

хем

част. Разг.

1. За усилване на предупреждение, молба. Хем да не забравиш!

2. За усилване на потвърждение, присъединяване, придружено с учудване, изненада.

Хем-хем. Съюз.

1. За съединяване на изречения, чиито действия се извършват едновременно. Хем пее, хем плаче.

2. За включване на две или повече части: и – и. Кой цвят ти харесва – белият или зеленият? – Хем белият, хем зеленият.

Свекър - баща на съпруга на булката

Свекърва – майка на съпруга на булката

харизвам

харизваш, несв. и харижа, св.; какво, на кого. Разг. Давам безвъзмездно; подарявам. Ако го искаш, направо ще ти го харижа.

(гл.) подарявам, даря, давам даром, отстъпвам, давам

Недельо, Недельо

Недельо, Недельо

заспала Неделя

на голяма нива

под зелена слива.

Майка й я будеше:

„Я ставай Недельо

слана е сланила

слана девет педи!

Та е осланило

голямата нива

голямата нива

с бялата пшеница.

Та е осланило

голямото лозе

голямото лозе

със бялото грозде!”

Непознати думи

сланá

ж., само ед. Замръзнали през есенните студени нощи изпарения по растенията.

Радо ле

Радо ле, Радо ле бяла българко

българко, що често честиш в Едрене?

Байно ле, аз имам братец затворен

затворен, във Едринските затвори

Веч стана, веч стана девет години,

нито го, нито го съдят, ни пускат

http://www.4shared.com/mp3/zl00hT6q/_2__folklorna_pletenica_-_rado.html

Непознати думи

Едринските затвори – Одринските затвори

Байно = бате

бате

м., неизм.

1. По-голям брат по отношение на по-малък брат или сестра.

Разг. Обикн. в съчетание с мъжко собствено име – за свойско назоваване на малко по-възрастен мъж или в обръщение към него вм. официалното господин. Бате Иван. Бате Марине!

Славейче пее моме Радо

Славейче пее моме Радо

в равна градинка

като си пее моме Радо,

таз дума дума:

“Ходила ли си моме Радо

скоро на пазар

видяла ли си моме Радо

гайтан на дюкян?

Какъв е тънък моме Радо,

така са тънки

така са тънки моме Радо

твойте вежди!”

Славейче пее моме Радо

в равна градинка

като си пее моме Радо,

таз дума дума:

“Ходила ли си моме Радо

скоро на пазар

видяла ли си моме Радо

черни череши

какви са черни моме Радо,

така са черни

така са черни моме Радо

твойте очи!

“Ходила ли си моме Радо

скоро край река

видяла ли си моме Радо

тънки тополи

както са тънки моме Радo,

така е тънка

така е тънка моме Радо

твоята снага!”

http://www.track4.de/agentur/bands/17299#

с оркестър Шел Зик Браз Бенд

песен 5

На тази страница се гласува дали Ви харесват песните. Ако не Ви харества с1, а ако Ви харесва 5 .Можете безплатно да си свалите всички песни

Непознати думи

гайтан

(същ.) шнур, ширит, кант, обшит с ГАЙТАН

дюкян

мн. дюкяни, (два) дюкяна, м. 1. Остар. Магазин.

снага

мн. снаги, ж. Разг. Човешко тяло, стан. Стройна снага. Права снага. Имам тръпки по цялата снага.

Събрали са се набрали от три села три събора

Събрали са се набрали

от три села три събора

от четвъртото Драгана

сбор се събра и заигра.

От дол иде Кара Кольо

Кара Кольо кeсиджия.

Кат го видя сбор замлъкна,

Кара Кольо проговаря:

„Играй сборо, не замлъквай

не съм дошъл сбор да гледам!

Най съм дошъл да попитам

коя мома либе няма?

Коя мома либе няма

не либена, не лъгана?

Да ми стане любовница,

на коня ми настойница!”

Всички майки замълчаха

замълчаха занемяха.

Радината стара майка

тя не мълча, тя не трая.

Тя на Кольо проговаря:

„Леле Кольо мили зетко

наша Рада либе няма

не либена не лъгана!”

Непознати думи

събор

мн. събори, (два) събора, м.

Местен празник на селище, манастир и др. Фолклорен събор. Отивам на